Frances Hardcastle

Ffeminist, swffragét a mathemategydd o Loegr oedd Frances Hardcastle (13 Awst 1866 - 26 Rhagfyr 1941). Yn 1894 roedd yn un o sefydlwyr Cymdeithas Fathemateg America a'i harbennigedd oedd grŵp pwyntiau, rhan o fathemateg sy'n ymwneud â chymesuredd.

Fe'i ganed ym mhentref Writtle ger Chelmsford, Essex ar 13 Awst 1866; bu farw yn Stocksfield, 10 milltir i'r dwyrain o Newcastle upon Tyne. Bar-gyfreithiwr oedd ei thad, Henry Hardcastle, ac roedd tad ei mam, John Herschel, yn seryddwr, yn fathemategydd ac yn gemegydd.

Fe'i haddysgwyd yn Ngholeg Girton, Caergrawnt, lle cafodd radd B.Sc mewn mathemateg.

Yn 1892 aeth i Brifysgol Chicago am gyfmod o flwyddyn, fel cymrawd er anrhydedd, yna treuliodd flwyddyn arall yng Ngholeg Bryn Mawr yn astudio o dan Charlotte Scott. Ym Mryn Mawr bu'n llywydd y Graduate Club, a chyfieithodd lyfr Felix Klein Ar Theori Riemann o Ffwythiannau Algebraidd ac Integrynnau (gw. integryn). Yn 1895 ailddechreuodd astudiaethau ôl-raddedig yng Nghaergrawnt, ac o fewn ychydig flynyddoedd cyhoeddodd nifer o bapurau ar grwpiau pwyntiau.  Enillodd radd BA o Brifysgol Llundain ym 1903 a dyfarnodd Coleg y Drindod Dulyn MA (ad eundem) iddi yn 1905.

Hawliau merched
Cytunai Hardcastle gydag amcanion Cyngres Ryngwladol Menywod (International Congress of Women) a luniwyd yn Den Haag yn Ebrill 1915, sef:
 Y ceisir atebion heddychlon i anghytundebau rhyngwladol, rhwng gwledydd ac
 Y dylai menywod chwarae rhan hanfodol mewn materion mewnol gwledydd
Hyd at 1909 hi oedd Ysgrifennydd Anrhydeddus Undeb Cenedlaethol Cymdeithasau dros rhoi'r Bleidlais i Fenywod (the National Union of Women's Suffrage Societies (NUWSS)).

Anrhydeddau

Cadw lle i'r bot

Cyfeiriadau

Categori:Ffeministiaid o Loegr
Categori:Genedigaethau 1866
Categori:Marwolaethau 1941
Categori:Merched y 19eg ganrif
Categori:Swffragetiaid
Categori:Pobl o Chelmsford